《氐州第一 荆州赠退将郭智囊，郭能高歌痛饮》
清代·顾贞观

生不封侯，拂衣垂老，寻思旧事悲咽。髀肉虚增，鬓丝旋减，闲却悲刀如雪。

射虎归来晚，又送柴门新月。对影婆娑，浊醪未举，唾壶先缺。

多事阴符亲授诀。休更羡、征西残碣。少日偏疑，儒冠误我，投却书生笔。

算从前都是错，随过眼、烟云起灭。何似沧江，高眠纵棹，洞仙歌彻。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。